પીપીએફ અને પોસ્ટ ઓફિસ ડિપોઝીટ્સ જેવી નાની બચતો પરના વ્યાજદરની સમીક્ષા કરાશે, પરંતુ તેમ કરતી વખતે આવી નાની બચતોમાં નાણા રોકનારાઓનું હિત ધ્યાનમાં રખાશે, તેમ નાણા મંત્રાલયે આજે જણાવ્યું હતું. રિઝર્વ બેન્કે રેપો રેટમાં અડધા ટકાનો ઘટાડો કર્યા બાદ આર્થિક બાબતોના સચિવ શક્તિકાન્ત દાસે કહ્યું હતું કે સરકારે નાની બચતો કરનારાઓનું હિત ધ્યાનમાં રાખીને આવી બચતો પરના વ્યાજદરની પણ સમીક્ષા કરવાનું નક્કી કર્યું છે.